characteristics


 * Χαρακτηριστικά αλληλεπίδρασης χρήστη-tabletops**

Το βασικό χαρακτηριστικό των tabletops είναι ότι η αλληλεπίδραση των χρηστών με αυτά, δε γίνεται μόνο με τα χέρια όπως στις απλές οθόνες αφής αλλά και με διάφορα αντικείμενα. Σε αυτό το κομμάτι, έχοντας μελετήσει όλες τις περιπτώσεις που αναφέραμε στο προηγούμενο κεφάλαιο, θα προσπαθήσουμε να αναλύσουμε και να κατηγοριοποιήσουμε τον τρόπο με τον οποίο γίνεται η αλληλεπίδραση των χρηστών με τα tabletops. Δηλαδή ανάλογα με το αν ο χρήστης χρησιμοποιεί τα δάκτυλά του ή κάποια συσκευή για να επικοινωνήσει με το Tabletop, θα αναλύσουμε τις ενέργειες που μπορεί να εκτελέσει.

Διακρίνουμε τις εξής περιπτώσεις:
 * 1) **Αλληλεπίδραση με τα δάκτυλα**
 * 2) **Αλληλεπίδραση μέσω light pen**
 * 3) **Αλληλεπίδραση μέσω διάφορων αντικειμένων**

Στην πρώτη περίπτωση, ο χρήστης μπορεί να εκτελέσει τις εξής ενέργειες χρησιμοποιώντας τα δάκτυλά του ανάλογα με την εφαρμογή:
 * **Επιλογή**. Το δάκτυλο του χρήστη λειτουργεί όπως το ποντίκι του υπολογιστή, πατάει δηλαδή με το δάκτυλο στην επιφάνεια του tabletop, ακουμπάει το αντικείμενο που θέλει να επιλέξει και η συσκευή αντιλαμβάνεται την ενέργεια αυτή και επιλέγεται το αντικείμενο.
 * **Έναρξη / Παύση**. Σε κάποιες εφαρμογές που περιλαμβάνουν μουσικά κομμάτια ή βίντεο, πατώντας ο χρήστης σε κάποιο σημείο της επιφάνειας, αρχίζει η αναπαραγωγή και πατώντας για δεύτερη φορά διακόπτεται.
 * **Μετακίνηση**. Ο χρήστης πατώντας μια φορά στο στοιχείο που θέλει να επιλέξει, σέρνοντας το μπορεί να το μετακινήσει και να το αφήσει στο σημείο που θέλει τραβώντας το δάκτυλο από την επιφάνεια.
 * **Μεταφορά δεδομένων**. Ο χρήστης μπορεί να "σύρει" κάποια δεδομένα και αυτά να περάσουν είτε σε κάποια συσκευή είτε σε κάποιο άλλο αντικείμενο του Tabletop
 * **Μεγέθυνση / Σμίκρυνση**. Χρησιμοποιώντας δύο δάκτυλα και φέρνοντας τα κοντά, ο χρήστης μπορεί να μεγεθύνει ένα σημείο ή αντίστοιχα κάνοντας την αντίθετη κίνηση να το απομακρύνει.
 * **Περιήγηση**. Ο χρήστης μπορεί σέρνοντας το δάκτυλο του στην επιφάνεια να δει περισσότερα στοιχεία, π.χ. κάποιες εικόνες που είναι δίπλα από κάποιες άλλες σε σειρά.
 * **Χειρισμός σε παιχνίδια**. Ο χρήστης μπορεί να χειριστεί στοιχεία της οθόνης για να αποκρούσει κάποια άλλα.
 * **Σχεδίαση**. Το χέρι του χρήστη μπορεί να λειτουργήσει σαν μαρκαδόρος πάνω στην επιφάνεια και να σχεδιάσει ή να χρωματίσει έχοντας επιλέξει το χρώμα.
 * **Οριοθέτηση / Ομαδοποίηση**. Ο χρήστης σε κάποιες εφαρμογές μπορεί σχεδιάζοντας με τα δάκτυλα του ένα νοητό κύκλο, να τοποθετήσει μέσα σε αυτόν τα στοιχεία που θέλει να ομαδοποιήσει.
 * **Αλλαγή σχήματος/ μεγέθους/ κατεύθυνσης**. με κάποιες κινήσεις των δακτύλων του, επάνω στο αντικέιμενο, ο χρήστης μπορεί να μεταβάλλει το σχήμα του ή το μέγεθ΄ς του και να αλλάξει την κατεύθυνση του.
 * **Ένωση στοιχείων**. Τραβώντας μια νοητή γραμμή με το χέρι του, ο χρήστης μπορεί να ενώσει δύο στοιχεία της επιφάνειας.
 * **Αλλαγή έντασης ήχου**. Ο χρήστης σε κάποιες εφαρμογές μπορεί κάνοντας μια περιστροφική κίνηση με το δάκτυλό του, συνήθως με τη φορά του ρολογιού, να αυξήσει την ένταση του ήχου.

Στη δεύτερη περίπτωση, η αλληλεπίδραση των χρηστών με τα tabletops γίνεται μέσω των light pens που λειτουργούν σαν στυλό. Οι χρήστες εκτελούν κάποιες ενέργειες όταν χειρίζονται το στυλό:
 * **Επιλογή.** Ο χρήστης επιλέγει με τη βοήθεια του pen το στοιχείο που θέλει.
 * **Μετακίνηση.** Ο χρήστης μπορεί να πιάσει με τον pen ένα στοιχείο που θέλει και να το μετακινήσει.
 * **Εστίαση.** Σέρνοντας το στυλό στην επιφάνεια του tabletop μπορεί να εστιάσει σε ένα σημείο.
 * **Περιστροφή.** Περιστρέφοντας το στυλό στην οθόνη μπορούμε να εκτελέσουμε κάποιες ενέργειες όπως αυξομείωση της έντασης του ήχου.
 * **Σχεδίαση.** Το light pen μπορεί να λειτουργήσει και ως κανονικός μαρκοδόρος, δηλαδή να γράφει και να χρωματίζει.
 * **Ως δεικτική συσκευή.** Μπορούμε να χρησιμοποιούμε το light pen για να επισημάνουμε κάποια σημεία.

Στην τελευταία περίπτωση, οι χρήστες αλληλεπιδρούν με τα tabletops μέσα από διάφορες συσκευές που τοποθετούν επάνω στην επιφάνεια του tabletop. Το tabletop αναγνωρίζει αυτές τις συσκευές και ο χρήστης καθώς χειρίζεται τη συσκευή μπορεί να κάνει τα εξής:
 * **Επιλογή.** Ο χρήστης έιτε περνώντας το αντικείμενο πάνω από εκεί που θέλει είτε πατώντας κάποιο κουμπί του αντικείμένου πάνω από το σημείο, επιλέγεται.
 * **Ενωση μεταξύ τους**. Τα αντικείμενα μόλις τοποθετηθούν στην επιφάνεια ενώνονται μεταξύ τους, όπως για παράδειγμα στο iBar.
 * **Απεικόνιση των αντικειμένων.** Τα αντικείμενα μόλις τοποθετηθούν στην επιφάνεια είτε απεικονίζονται σε μια άλλη οθόνη (όπως για παράδειγμα στο FarmGame του NicVision) είτε δημιουργείται ένα πλαίσιο γύρω τους
 * **Ως βάση πληροφοριών.** Τα αντικείμενα μόλις τοποθετηθούν στην επιφάνεια εμφανίζονται διάφορες πληροφορίες για αυτά, για παράδειγμα όταν τοποθετείται ένα κινητό στο atractable εμφανίζονται αυτόματα τα δεδομένα που υπάρχουν σε αυτό.
 * **Μεταφορά**. Ο χρήστης επιλέγοντας κάποια στοιχεία με τη βοήθεια διάφορων αντικειμένων μπορεί να τα μετακινήσει.
 * **Μεταβολή συνθηκών.** Ο χρήστης μπορεί μέσω των αντικειμένων να μεταβάλει κάποιες υπάρχουσες συνθήκες όπως για παράδειγμα τη θερμοκρασία στο Chemieraum.
 * **Προβολή δεδομένων.** Σε κάποιες συγκεκριμένες εφαρμογές, όπως είναι το Paperlens με τη βοήθεια ενός αντικειμένου ο χρήστης μπορεί να δει δεδομένα που δεν είναι ορατά χωρίς αυτό, να εστιάσει σε αυτά ή να αλλάξει διαστάσεις.
 * **Έλξη άλλου αντικειμένου.** Όπως στην περίπτωση του **pico,** ο χρήστης μόλις τοποθετήσει ένα αντικείμενο στην επιφάνεια, αυτό έλκει τα υπόλοιπα τοποθετημένα αντικείμενα μέσω μαγνήτη.
 * **Φωτογράφηση εγγράφων**. Στην εφαρμογή του Touchlight ο χρήστης τοποθετώντας ένα αντικείμενο ή ένα έγγραφο στην επιφάνεια του tabletop, γίνεται σάρωση του εγγράφου και στη συνέχεια απεικόνιση του στην επιφάνεια.
 * **Αλλαγή σελίδων.** Μέσω της συσκευής που χρησιμοποιεί ο χρήστης στο VitaminB μπορεί να αλλάξει σελίδες στο βιβλίο που διαβάζει.